Jonesboro (Arkansas)

**Jonesboro** er en by i Craighead County i den amerikanske delstaten Arkansas. I henhold til folketellingen 2010 i USA var befolkningen i byen på 71&nbsp;551. Jonesboro er en universitetsby, hjemsted for Arkansas State Red Wolves. Jonesboro er den største byen i det nordøstlige Arkansas og Arkansas-deltaet samt den femte største byen i delstaten.

Byen er hovedbyen i og en del av Stor-Jonesboro. I 2010 hadde Stor-Jonesboro en befolkning på 121&nbsp;026 og en befolkning på 163&nbsp;116 i Storbyområdet Jonesboro-Paragould.

I Jonesboro ligger Arkansas State University og New York Institute of Technology College of Osteopathic Medicins A-State campus. Det er et regionalt senter for industri, landbruk, medisin, utdanning og handel.

## Historie
Jonesboro-området ble først bebodd for flere tusen år siden av urfolk. På den tiden hvor europeere kom til området bodde det blant annet stammer som osage, caddo og quapaw. Navnet på delstaten Arkansas kommer fra quapaw-språket. Franske og spansk handelsmenn og fangstfolk hadde forbindelser med disse gruppene.

Etter at USA kjøpte dette territoriet som en del av Louisiana-kjøpet i 1803 fant etterhvert amerikanske nybyggere sin vei til området der Jonesboro nå ligger. De begynte å utforske, jakte, fange og handle med de lokale indianerstammene. En permanent bosetting av Jonesboro ble satt opp kort tid etter 1815.

I 1859 ble land var frigitt fra de nærliggende Greene, Mississippi og Poinsett fylker som ble benyttet til å danne Craighead County. Jonesboro ble utpekt som det opprinnelige fylkessetet. Folketallet økte i de vestre delene av fylket slik at fylkessetet ble flyttet til Lake City. I 1859 hadde Jonesboro 150 innbyggere. Byen ble oppkalt etter State Senator William A. Jones i anerkjennelse av hans støtte til dannelsen av Craighead County. Opprinnelig ble byens navn skrevet Jonesborough, hvor på navnet på byen ble senere forkortet til sin dagens rettskrivning.

Mot slutten av det 19. århundre forsøkte byen å utvikle sitt rettssystem og infrastrukturen i sentrum. Kort tid etter å ha blitt tildelt fylkessetet ble det høyeste punktet i Jonesboro identifisert og tinghuset ble planlagt bygget på stedet. Dette ble utsatt i flere år da lokalbefolkningen ikke ønsket å ødelegge sin hjortejakt. Det første tinghuset stod endelig ferdig, men ble ødelagt av en brann i 1869. En butikk på tvers fra dette området ble leid og brukt som et tinghus. Det ble ødelagt i en brann i 1876. En annen bygning ble bygget på samme sted, men den gikk også med i en brann i 1878, en stor brann som ødela det meste av sentrum i Jonesboro. Snart deretter ble et annet tinghus bygget, og det står fortsatt.

St. Louis Southwestern Railway, kjent som Cotton Belt Railroad (bomullsbeltejernbanen), ble bygget gjennom Jonesboro, med sitt spor passerende like nord for sentrum av byen. I løpet av det første togets reise ble det ble sittende fast og forsyningene måtte bæres inn til byen. Jernbanelinjen knyttet St. Louis til steder i Arkansas og i Texas. Andre store jernbaner begynte å legge spor til og fra Jonesboro, inkludert St. Louis–San Francisco Railway og Missouri Pacific Railroad. Noen av jernbaneselskapene eier og bruker fortsatt sporene som går gjennom Jonesboro.

Byen etablerte Jonesboro School District i 1899. I 1900 ble St. Bernard's Regional Medical Center etablert av Olivetan-benediktesøstrene. I 1900 åpnet byens første kjøpesenter, Grand Leader Department Store. Woodland College og to skoler i Jonesboro School District ble åpnet i 1904. Arkansas State College (nå Arkansas State University) ble opprettet i 1909, et år hvor de første hesteløse vogner ble kjørt i byen. De to eldste kirkene i byen ble startet i 1910-årene. First Baptist Church ble grunnlagt i 1911 og First Methodist Church i 1916.

Den 10. september 1931 autoriserte guvernør Harvey Parnell at Arkansas National Guard skulle bli utplassert i Jonesboro for å ta knekken på kirkekrigen, et sammenstøt mellom tilhengere av Joe Jeffers og Dow H. Heard, pastor i First Baptist Church of Jonesboro. Jeffers' støttespillere angrep også borgermesteren og politisjefen, noe som resulterte i førstesidesoppslag av hendelsen i *[[The New York Times]]*.

I løpet av det 20. århundre begynte Jonesboro å diversifisere sin økonomi med industrielle virksomheter som tillot vekstmuligheter utover bomullsproduksjon. Universitetet tiltrekker seg utdannede innbyggere. 

Westside Middle School-massakren fant sted den 24. mars 1998. To unge gutter (i en alder av 11 og 13 år) skjøt på elever på Westside Middle School mens de var skjult i skogsområder i nærheten av skolen. De drepte fire elever og en lærer samt skadet ti personer.

I skoleåret 2007-2008 ble barneskoler i Jonesboro Public School District omklassifisert som magnetskoler.

## Geografi
Jonesboro ligger på  (35.828067, -90.694048) på toppen av Crowley's Ridge i det nordøstlige Arkansas.

I henhold til United States Census Bureau har byen et totalt areal på , hvorav  er land og  eller 0.72 % er vann.

## Klima
Jonesboro har et fuktig subtropisk klima (Köppens klimaklassifisering *Cfa*).

## Demografi

Ifølge folketellingen 2013, det var en befolkning på 71&nbsp;551 med 26&nbsp;111 husholdninger og 16&nbsp;637 familier som bodde i byen. Befolkningstettheten var på 269,1 mennesker per kvadratkilometer. Det var 28&nbsp;321 boligenheter på en gjennomsnittlig tetthet av 117,6 per kvadratkilometer. Den etniske sammensetningen av byen var 74,7 % hvite, 18,4 % sorte, 0,4 % indianske, 1,5 % asiater, 0,03 % Pacific Islander, 1,0 % fra andre raser samt 2,0 % fra to eller flere raser. 5,2 % av befolkningen var hispanic.

Det var 26&nbsp;111 husholdninger hvorav 30,1 % hadde barn under 18 år som lever med dem, 48,9 % var gifte par som bor sammen, 12,2 % hadde et kvinnelig familieoverhode uten mann til stede og 35,4 % var ikke familieenheter. Det er 878 ugifte partnerhusholdninger hvorav 776 var heterofile, 50 var av samme kjønn mann og 52 var av samme kjønn kvinnelige husholdninger. 27,5 % av alle husholdninger bestod av enkeltpersoner og 9,0% hadde noen som bor alene som var 65 år eller eldre. Gjennomsnittlig husholdningsstørrelse var 2,47, og den gjennomsnittlige familiestørrelsen var på 2,93.

I byen var befolkningen fordelt på 22,9 % under 18 år, 16,6 % fra 18 til 24, 28,1 % fra 25 til 44, 20,5 % fra 45 til 64 og 11,8 % som var 65 år eller eldre. Gjennomsnittsalderen var 32 år. For hver 100 kvinner var det 92,1 menn. For hver 100 kvinner i en alder av 18 år og over, var det 88,8 menn.

Den gjennomsnittlige inntekt for en husholdning i byen var USD 32&nbsp;196, og den gjennomsnittlige  inntekt for en familie var USD 42&nbsp;082. Menn hadde en gjennomsnittlig inntekt på USD 21&nbsp;633 mot USD 31&nbsp;633 for kvinner. Inntekt per innbygger var i byen USD 17&nbsp;884. Omtrent 12,9 % av familier og 23,1 % av befolkningen var under fattigdomsgrensen, inkludert 22,4 % av de under 18 år og 12,3 % av de som er 65 år eller over.

## Samferdsel

### Fly
Regionen er betjent av Jonesboro Municipal Airport. Ruteflyging tilbys mellom Jonesboro og St. Louis, Missouri daglig av Air Choice One.

### Offentlig transport
Området er betjent av Jonesboro Economic Transit System (JETS). Per 2011 driver JETS tre faste ruter, samt en transporttjeneste for funksjonshemmede.

### Veier med tilknytning til byen

## Utdanning

### Grunnskole og videregående utdanning

Det er fire offentlige videregående skoler som opererer innenfor byens grenser, i Jonesboro. De inkluderer:

* Jonesboro School District
* Valley View School District
* Nettleton School District
* Westside Consolidated School District
* North East Arkansas Career & Tech Center

## Kjente personer
* Blake Anderson, hovedtrener for amerikansk football ved Arkansas State
* David Auburn, dramatiker og manusforfatter, kjent for det prisvinnende skuespillet *[[Proof (play)|Proof]]* (og filmmanus)
* Earl Bell, stavhopper og trener for topp stavhoppere fra USA, menn og kvinner
* Wes Bentley, skuespiller, kjent for sin rolle som Ricky i *[[American Beauty (film)|American Beauty]]*
* Jerry Bookout, begravelsesdirektør og statspolitiker
* Paul Bookout, tidligere statssenator for Distrikt 21; Senatspresident i staten, 2011 til 2013
* Gene Bradley, fotballspiller (amerikansk fotball)
* Rodger Bumpass, stemmen til Squidward Tentacles i *[[Svampebob Firkant|SpongeBob SquarePants]]*
* Hattie Caraway, første kvinne valgt inn i USAs senat
* Paul Caraway, sønn av Hattie Caraway
* Matt Cavenaugh, Broadway-skuespiller
* Francis Cherry, Governør av Arkansas fra 1953 til 1955
* John Cooper, republikansk statessenator for District 21 siden 2014, bosatt i Jonesboro
* Rick Crawford, USAs kongressmann fra Arkansas
* Ferd Dreher, fotballspiller (amerikansk fotball)
* Woody Freeman, forretningsmann, nominert republikansk guvernørkandidat  i 1984
* Michelle Gray, statsrepresentant sinde 2013 fra Melbourne; tidligere bosatt i Jonesboro
* John Grisham, bestselgende romanforfatter, født i Jonesboro
* Jeff Hartwig, stavhopper
* Julia Butterfly Hill, miljøaktivist
* Jon Hubbard, tidligere representant til delstatsforsamlingen
* Larry Lacewell, fotballspiller (amerikansk fotball), trener og talentspeider
* Jack Ladyman, maskiningeniør og republikansk medlem av Arkansas House of Representatives fra en del av Craighead County
* Evan Lindquist, artist og første *Artist Laureate of Arkansas*
* Kyle Dean Massey, Broadway-skuespiller
* Dustin McDaniel, tidligere statsadvokat for Arkansas 
* Pete Mead, mellomvekt boksingsmester i 1940-årene
* Ben Murphy, skuespiller, kjent for ABCs *[[Alias Smith and Jones]]*
* Jon Olsen, olympisk mester i svømming
* David Ring, motivasjonstaler
* Brandt Smith, republikansk medlem av Arkansas House of Representatives for District 58 i Craighead County
* W. Stephen Smith, vokalcoach og forfatter, professor for stemme og opera ved Northwestern University
* John W. Snyder, USAs finansminister under President Harry S. Truman
* Dan A. Sullivan, republikansk medlem av Arkansas House of Representatives fra Jonesboro sinden 2015
* Charley Thornton, administrator og leder av høyskolesport
* Dwight Tosh, republikansk medlem av Arkansas House of Representatives fra Jonesboro siden 2015
* Bobby Lee Trammell, rockabilly musiker
* Debbye Turner, Miss America 1990

## Shopping

The Mall at Turtle Creek, som ble åpnet i 2006, er det største kjøpesenteret i nordøstre Arkansas. Det var eneste innelukkede kjøpesenter som ble åpnet i USA det året. Før åpningen av kjøpesenteret var Indian Mall det primære kjøpesenteret i det nordøstre Arkansas. I 2012 ble Indian Mall, oppkalt etter den tidligere maskoten til Arkansas State University, revet. Den eneste butikken som forble på sin opprinnelige plassering var Sears.

I 2012 rangerte Kiplinger's Personal Finance Jonesboro på niende plassen blant «de ti beste byene for gjerrigknarker».

## Lokalt fjernsyn og radio

### Fjernsyn
* KAIT - 8.1 ABC
* KAIT - 8.2 NBC
* KTEJ - 19.1-19.4 AETN/PBS
* KJNB-LD/KJNE-LD - 39.1/42.1 Fox
* KJNB-LD/KJNE-LD - 39.2/42.2 CBS
* KVTJ - 48.1 VTN

### Radio
**FM**
* KASU-FM 91.9  FM Public Radio
* K224DW (KDXY-FM/HD2) 92.7 FM Sport *ESPN Jonesboro*
* K237FI (KNEA-AM) 95.3 FM Sport *95.3 The Ticket*
* K253BQ (KJBX-FM/HD2) 98.5 FM Country *The Outlaw 98.5*
* KEGI-FM 100.5 FM Classic Rock *100.5 The Eagle Rocks*
* K267AS (KBTM-AM) 101.3 FM News/Talk *News Talk 1230*
* KIYS-FM 101.7 FM Top 40 *101.7 KISS-FM*
* KDXY-FM 104.9 FM Country *104.9 The Fox*
* KJBX-FM 106.3 FM Hot AC  *The Mix 106.3*
* K298AV (KDXY-FM/HD3) 107.5 FM Top 40  *107.5 The Party Station*
* KFIN-FM 107.9 FM Country *107.9 K-FINE*
* KLEK-LP 102.5 FM R&B/Blues/Gospel/Jazz *Urban Adult Hits and Classics*
* KFLO-LP 102.9 FM Southern Gospel

**AM**
* KNEA-AM 970   AM Sport *95.3 The Ticket*
* KBTM-AM 1230  AM Nyheter/snakkeradio *News Talk 1230*

## Referanser




## Eksterne lenker
* 
* Tidligere Jonesboro Railroad Depot bilde
* "Lokale Jonesboro Ar informasjon"  Informasjon om Jonesboro, Arkansas, inkludert kart og adresser
* Encyclopedia of Arkansas Historie & Kultur oppføring: Jonesboro (Craighead Fylke)